4 th one day : india Vs Aus
నాల్గో వన్డే: ధోనీసేన ముందు భారీ లక్ష్యం
కాన్ బెర్రా: భారత్ తో జరుగుతున్న నాల్గో వన్డేలో  ఆసీస్ నిర్ణీత 50 ఓవర్లలో 348 పరుగులు చేసింది.
| Updated:
Jan 20, 2016, 12:58PM IST
కాన్ బెర్రా: భారత్ తో జరుగుతున్న నాల్గో వన్డేలో ఆసీస్ భారీ స్కోర్ చేసింది. నిర్ణీత 50 ఓవర్లలో 8 వికెట్ల నష్టానికి 348 పరుగులు చేసింది. దీంతో ధోొనేసేన విజయం సాధించాలంటే 349 పరుగులు చేయాల్సి ఉంది. వివరాల్లోకి వెళ్లినట్లయితే.. ఓపెనర్ ఫించ్ (107) సెంచరీతో కదం తొక్కగా..వార్నర్ (93), కెప్టెన్ స్మిత్ (51) అర్థ సెంచరీలతో రాణించారు. మార్ష్ 33, మాక్స్ వెల్ 37 పరుగులతో తమ వంతు సహకారం అందించడంతో ఆసీస్ కు భారీ స్కోర్ సాధ్యపడింది. ఈ మ్యాచ్ లో అందువచ్చిన ప్రతీ అవకాశాన్ని ఆసీస్ బ్యాట్స్ మెన్లు ఏ మాత్రం జారవిడచకుండా పరుగుల వరద పారించారు.
ఐదు వన్డేల సిరీస్ లో 0-3 తేడాతో సిరీస్ కోల్పోయిన ధోనీసేన ఈ మ్యాచ్ లో నెగ్గి పరువుదగ్గించుకోవాలని భావిస్తోంది. అయితే కంగారులు ఉంచిన భారీ లక్షాన్ని టీమిండియా చేధించగల్గుతుందా అనే ప్రశ్న ఉత్పన్నమౌతోంది. అయితే బలమైన బ్యాటింగ్ లైవఫ్ ఉన్న టీమిండియా.. సమిష్టిగా రాణిస్తే విజయాన్ని అందుకోవచ్చని క్రీడా విశ్లేషకులు చెబుతున్నారు. ఈ భారీ లక్ష్యాన్నిధోనీసేనా చేధిస్తుందా లేదా చతికీలబడుతుందా అనే విషయం మరికొన్ని గంటల్లో తేలనుంది. దీంతో మ్యాచ్ ఫలితంపై సర్వత్రా ఉత్కంఠత నెలకొంది.